Reliance Jio: ಕಡಿಮೆ ಬೆಲೆಯ ಇನ್ಫ್ಲೈಟ್ ಕನೆಕ್ಟಿವಿಟಿ ಪ್ಲಾನ್ ಪರಿಚಯಿಸಿದ ಜಿಯೋ 22 ಏರ್ಲೈನ್ಸ್ಗಳಲ್ಲಿ ಈ ಸೇವೆ ಲಭ್ಯ! ಟೆಲಿಕಾಂ ದೈತ್ಯ ರಿಲಾಯನ್ಸ್ ಜಿಯೋ ಸೆಪ್ಟೆಂಬರ್ ತಿಂಗಳಿನಲ್ಲಿ ಇನ್ಫ್ಲೈಟ್ ಕನೆಕ್ಟಿವಿಟಿ ಐಎಫ್ಸಿಯನ್ನು ಪರಿಚಯಿಸಿದ್ದು, ವಿಮಾನದ ಒಳಗೆ ಕುಳಿತುಕೊಂಡು ಜಿಯೋ ನೆಟ್ವರ್ಕ್ ಬಳಸಬಹುದಾದ ಅವಕಾಶ ಒದಗಿಸಿದೆ. ಇದೇ ಮೊದಲ ಬಾರಿಗೆ ಜಿಯೋ ವಿಭಿನ್ನ ಯೋಜನೆಯನ್ನು ಗ್ರಾಹಕರಿಗೆ ಮುಂದಿರಿಸಿದ್ದು, ಪೋಸ್ಟ್ಪೇಯ್ಡ್ ಹಾಗೂ ಪ್ರಿಪೇಯ್ಡ್ ಪ್ಲಾನ್ಗಳನ್ನು ಅಳವಡಿಸಿಕೊಂಡು ಬಳಸಬಹುದಾಗಿದೆ. ಇದೀಗ ಜಿಯೋ ಕಡಿಮೆ ಬೆಲೆಯ ಐಎಫ್ಸಿ ಪ್ಲಾನ್ ಅನ್ನು ಗ್ರಾಹಕರಿಸಿಗೆ ಪರಿಚಯಿಸಿದೆ. 499 ರೂ, 699 ರೂ ಮತ್ತು 999 ರೂ.ವಿನ ಪ್ಲಾನ್ ಅನ್ನು ನೀಡಿದೆ. ಈ ಮೂರು ಪ್ಲಾನ್ಗಳು ಒಂದು ದಿನದ ವ್ಯಾಲಿಡಿಟಿ ಹೊಂದಿದೆ. 22 ಏರ್ಲೈನ್ಸ್ನಲ್ಲಿ ಜಿಯೋ ತನ್ನ ಪಾಟ್ನರ್ಶಿಪ್ ಹೊಂದಿದೆ. ಜಿಯೋ ತನ್ನ ವೆಬ್ಸೈಟ್ನಲ್ಲಿ ಇನ್ಫ್ಲೈಟ್ ಕನೆಕ್ಟಿವಿಟಿಯ ಕುರಿತು ಮಾಹಿತಿಯನ್ನು ನೀಡಿದೆ. ಜೊತೆಗೆ ಪ್ಲಾನ್ಸ್, ವಾಯ್ಸ್ ಕರೆ, ಎಸ್ಎಮ್ಎಸ್ ಕುರಿತಾದ ಮಾಹಿತಿಯನ್ನು ಹಂಚಿಕೊಂಡಿದೆ. 2000 ಫೀಟ್ ಎತ್ತರದವರೆಗೆ ಜಿಯೋ ಇನ್ಫ್ಲೈಟ್ ಸೇವೆ ಲಭ್ಯವಿರಲಿದೆ.ಟೆಲಿಕಾಂ ಟಾಕ್ ಹೊರಡಿಸಿರಿವ ಮಾಹಿತಿ ಪ್ರಕಾರ, ವಿಸ್ತಾರ ಮತ್ತು ಇಂಡಿಗೊ ಭಾರತದಲ್ಲಿ ಇನ್ಫ್ಲೈಟ್ ಕನೆಕ್ಟಿವಿಡಿಯನ್ನು ಜಾರಿಗೆ ತರಲು ಮುಂದಾಗಿದೆ. ಕೇಂದ್ರ ನಾಗರಿಕ ವಿಮಾನಯಾನ ಸಚಿವಾಲಯವು ಈ ಐಎಫ್ಸಿ ಸೇವೆಯ ಮೇಲಿನ ನಿರ್ಬಂಧಗಳನ್ನು ತೆಗೆದು ಹಾಕಿದೆ. ಹಾಗಾಗಿ ಭಾರತದಲ್ಲಿ ಐಎಫ್ಸಿ ಸೇವೆ ಅಧಿಕೃತಗೊಂಡ ನಂತರ ಸ್ಥಳೀಯ ವಾಯುಪ್ರದೇಶದಲ್ಲಿ ಜಿಯೋ ಐಏಫ್ಸಿ ಪ್ಯಾಕ್ ಅನ್ನು ಬಳಕೆಗೆ ಸಿಗುತ್ತಿದೆ ಎಂದಿದೆ.ವಿಮಾನ ಪ್ರಯಾಣಿಕರು ವಿಮಾನದಲ್ಲಿದ್ದಾಗ ಮತ್ತು 2 ಸಾವಿರ ಅಡಿ ತಲುಪಿದಾಗ ಐಎಫ್ಸಿ ಪ್ಯಾಕ್ ಅನ್ನು ಸಕ್ರೀಯಗೊಳಿಸಿ ಬಳಸಬಹುದಾಗಿದೆ.